A Törvényszék 2022. március 30-i ítélete – Cargolux Airlines kontra Bizottság
(T-334/17. sz. ügy)1
(Verseny – Kartellek – A légi árufuvarozás piaca – Az EUMSZ 101. cikkbe, az EGT-Megállapodás 53. cikkébe, valamint a Közösség és Svájc között létrejött légi közlekedési megállapodás 8. cikkébe ütköző jogsértést megállapító határozat – A légi árufuvarozási szolgáltatások árösszetevőinek (üzemanyagpótdíj, biztonsági pótdíj és a pótdíjak utáni jutalékfizetés) összehangolása – Információcsere – A Bizottság joghatósága – Védelemhez való jog – Az új kifogásközlés hiánya – Egységes és folyamatos jogsértés – A bírság összege – Az eladások értéke – A jogsértés súlya – A jogsértésben való részvétel időtartama – Kiegészítő összeg – Enyhítő körülmények – A versenyellenes magatartás hatóságok általi ösztönzése – Követő szerep – Arányosság – Korlátlan felülvizsgálati jogkör)
Az eljárás nyelve: angol
Felek
Felperes: Cargolux Airlines International SA (Sandweiler, Luxembourg) (képviselő: E. Aliende Rodríguez avocate)
Alperes: Európai Bizottság (képviselők: N. Khan és A. Dawes meghatalmazottak, segítőjük: E. MacKenzie barrister)
Az ügy tárgya
Az EUMSZ 101. cikk, az EGT-Megállapodás 53. cikke és az Európai Közösség és a Svájci Államszövetség között létrejött légi közlekedési megállapodás 8. cikke szerinti eljárásról (AT.39258 – Airfreight) szóló, 2017. március 17-i C(2017) 1742 final bizottsági határozat felperest érintő részében történő megsemmisítése iránt, másodsorban pedig a vele szemben kiszabott bírság törlése vagy összegének csökkentése iránt az EUMSZ 263. cikk alapján benyújtott kérelem.
Az ítélet rendelkező része
A Törvényszék a keresetet elutasítja.
Az Európai Bizottság viseli saját költségeinek egyharmadát.
A Cargolux Airlines International SA viseli saját költségeit, valamint a Bizottság költségeinek két harmadát.
____________
1 HL C 239., 2017.7.24.